[Verkiesingsuitslae] ANC steeds voor met 50% van stemme nasionaal getelSo lyk die onderskeie partye se steun met 50% van die stemme wat nasionaal reeds getel is. Bron: OVK Nasionaal: Die ANC het met net meer as 50% van die stemme wat getel is, 6 219 072 (51,97%) van die stemme en 933 setels nasionaal ontvang. Die DA het tot dusver 3 628 594 (30,32%) van die stemme en 376 setels nasionaal ingewin terwyl die EFF 829 050 (6,93%) stemme en 20 setels gekry het. Die IVP het 521 152 stemme (4,3%) en 32 setels tot dusver ontvang terwyl die VF Plus 120 939 stemme (1%) en twee setels sover op homself gevestig. Limpopo: In Limpopo is 35% van die stemme getel met die ANC wat meer as 65% van die stemme op hom gevestig het, die EFF 16,51% en die DA 11,63%. Noordwes: In Noordwes is 43% van die stemme reeds getel met die ANC wat voorloop op 61,78%, gevolg deur die DA met 13,92% en die EFF met 13,85%. Mpumalanga: In Mpumalanga is 50% van die stemme reeds getel met die ANC wat gemaklik voorloop met 67,34% gevolg deur die DA met 17,59% en die EFF met 9,57%. Vrystaat: In die Vrystaat is 59% van die stemme reeds getel met die ANC wat 61,47% stemme verwerf het, die DA 21,88% en die EFF 8,96%. KwaZulu-Natal: In KwaZulu-Natal is 38% van die stemme getel met die ANC wat 56% van die steun geniet, die IVP 28,65% en die DA het 9,7% van die stemme tot dusver ingewin. Noord-Kaap: In die Noord-Kaap is 96% van die stemme reeds getel met die ANC wat 57,66% van die stemme het gevolg deur die DA met 25,25% en die EFF met 8,64%. Oos-Kaap: In die Oos-Kaap is 66% van die stemme reeds getel met die ANC wat 66,68% van die stemme verwerf het, die DA het 20,35% van die stemme tot dusver bekom en die EFF het 4,8% van die stemme gekry. Kyk hier hoe lyk Gauteng se resultate.